open-index/open-wikipedia-markdown huggingface dataset:
Հրաշամանուկ Ջիմի Նեյթրոն

«**Ջիմմի Նեյթրոնը՝ մանուկ-հանճար**», Ջոն է․Դևիսի և կատակերգակ Սթիվ Օդեկերքի հումորային համակարգչային մուլտիպլիկացիոն ֆիլմն է։ 2001 թվականին ֆիլմն առաջադրվել է «Օսկար»-ի մրցանաբաշխության, իսկ 2002 թվականին ֆիլմի և կերպարների հիման վրա ստեղծվել է մուլտսերիալ՝ «Ջիմմի Նեյթրոնի արկածները»։

## Սյուժե
Ջեյմս Իսահակ Նեյթրոնը կամ ուղղակի Ջիմմին՝ տասը տարեկան տղա է, որը ապրում է սովորական տանը, սովորական ծնողների հետ, այցելում է սովորական դպրոց և ունի սովորական ընկերներ։ Բայց ինքը Ջիմմին յուրահատուկ երեխա է, հրաշամանուկ, որը կարող է հեշտությամբ ստեղծել նորագույն սարքավորում տեխնիկայի աշխարհում, կարող է փոխել աշխարհը։ Մի անգամ Ջիմմին ստեղծել է այլմոլորակայինների հետ կապվելու նոր սարք՝ օգտագործելով տոստեր։ Այդ ժամանակ Ջիմմիի ծնողները արգելել են նրան գնալ Ռետրովիլ այգին։ Իսկ դպրոցի ամենաճանաչված տղան՝ Նիկը ասել է, որ կարելի է թաքուն փախչել, որովհետև այդպիսի հնարավորություն կյանքում մեկ անգամ է լինում։

Այդ ժամանակ Ջիմմին, իր ընկերների՝ թմբլիկ Կառլի և խաղալիք-ուլտրալորդի հիմար երկրպագու Շինի հետ փախչում են Ռետրովիլ քաղաքի Ռետրոլենդ այգի։ Առավոտյան բոլոր երեխաները նկատեցին, որ ամբողջ քաղաքի ծնողները կորչել են։ Սկզբից դա զվարճալի էր, իսկ հետո՝ բոլորը վատացան։ Ջիմմին ամեն ինչ իմացավ՝ ծնողներին գողացել են «դեղնացիները»՝ լորձով պատված կանաչագույն այլմոլորակային դեղնուցներ, որոնց մարմինն իրենցից ներկայացնում են ապակե ձվեր։ Նրանց թագավոր Գուբոտ 5-րդը որոշել է ծնողներին կեր դարձնել Կուռեյ անունով հսկայական հավին։

Դեղնացիներին որսը գտնելու հարցում օգնեց Ջիմմիի ստեղծած տոստերը։ Երբ Ռետրովիլի երեխաները իմանում են դրա մասին, նրանք փորձում են սպանել Ջիմմիին, բայց հետո հասկանում են, որ պետք է միասին լինել։ Ռետրոլենդի այգու կարուսելներից երեխաները՝ հրամանատար Ջիմմի Նեյթրոնի և Սինդի Վորթեքսի (եղել է Ջիմմիի թշնամին, նախանձել է, բայց միևնույն ժամանակ սիրել է նրան) հրամանով հավաքել են տիեզերական նավեր և թռչել են տիեզերք իրենց ծնողների և ամբողջ Երկրի մեծահասակների հետևից։

## Մուտֆիլմի հեղինակներ
* Ռեժիսոր - Ջոն Դեվիս
* Սցենարի հեղինակներ - Սթիվ Օդեքերք, Դևիդ Ն. Ուայս
* Պրոդյուսերներ - Քեյթ Ալքոմ, Սթիվ Օդեքերք, Էլբի Քեքթ
* Օպերատորներ - Սթիվ Կոլբ, Քրիս Շերրոդ
* Կոմպոզիտորներ- Ջոն Դեբնի, Բրայան Քոզի
* Ֆիլմի երգերը կատարում են - Աարոն Քարթերը, Մելիսսա Լեֆթոնը, Բրիթնի Սփիրսը։

## Դերերը հնչունավորել են
* Դեբի Դերիբերի - Ջիմմի Նեյթրոն  
* Քերոլայն Լոուրենս - Սինդի Վորթեքս  
* Ռոբ Պոլսեն - Կառլ Ուիզեր  
* Ջեֆրի Գարսիա - Շին Էսթեվես  
* Կառլոս Ալազարկի - Շինի հայրիկը  
* Քենդի Միլո - Նիկ Դին  
* Մեգան Քավանա - Ջուջի Նեյթրոն, Ջիմմիի մայրիկը  
* Մարկ ԴեԿառլո - Հյու Նեյթրոն, Ջիմմիի հայրիկը  
* Անդրեա Մարտին - միսսիս Ֆոլ, դպրոցի ուսուցչուհի  
* Պատրիկ Ստյուարտ - թագավոր Գուբոտ V  
* Մարտին Շորթ - Ուբլար, Գուբոտի խորհրդատու։

## Մրցանակներ
2002 թվականին ներկայացվել է «Օսկար» -ի մրցանակաբաշխությանը՝ «Լավագույն անիմացիոն Ֆիլմ» կատեգորիայում։

## Մուլտսերիալ
2002 - 2006 թվականներին մուլտֆիլմի հիման վրա ստեղծվել է «Հրաշամանուկ Ջիմմի Նեյթրոնի արկածները» մուլտսերիալը։

## Ծանոթագրություններ

## Արտաքին հղումներ
* 
* Թրեյլեր

Կատեգորիա:2000-ականների անգլերեն ֆիլմեր
Կատեգորիա:2001 մուլտֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան մուլտֆիլմեր
Չորապտեր արծվապտերային

**Չորապտեր արծվապտերային** (), սինոպտերիդազգիների ընտանիքին պատկանող պտերանման բույս։

## Նկարագրություն
Կոճղարմատավոր բազմամայա բույս է, որի բարձրությունը հասնում է 10-30 սմ-ի։ Վայրի թիթեղը կանաչ է, կաշենման, վերևից մերկ է, տակից՝ պատված  նուրբ մազիկներով, վերջին կարգի սերգեմենտները երկարավուն են, տափակ, կոթերը՝ բարակ, փայլուն, գորշավուն կամ սև թաղանթներով ծածկված։

## Տարածվածություն
Հայաստանում տարածված է միայն Մեղրու ֆլորիստական շրջանում։ Աճում է նաև Արևելյան Անդրկովկասում, Արևմտյան և Կենտրոնական Եվրոպայում, միջերկրածովյան ավազանի երկրներում, Արևմտյան (Թուրքիա, Իրան) եվ Միջին Ասիայում, Աֆղանստանում։

## Էկոլոգիա
Աճում է ստորին եվ միջին լեռնային գոտիներում՝ ծովի մակարդակից 500-1800 մ բարձրությունների վրա՝ ժայռերի ճեղքերին, քարերի մեջ։

## Պահպանություն
Խոցելի տեսակ է։ Տարածման և բնակության շրջանների մակերեսը 500 քառակուսի կմ-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։

Պահպանության գործողություններ չեն իրականացվում։

## Ծանոթագրություններ

## Արտաքին հղումներ
* Euro+Med Plantbase 
* Flora Vascular 
* Cheilanthes pteridioides у The Plant List 

Կատեգորիա:Խոցելի տեսակներ
Կատեգորիա:Պտերանմաններ
Կատեգորիա:Սինոպտերիդազգիներր
Կատեգորիա:ՀՀ Կարմիր գրքում գրանցված բույսեր
Անտառում ծնվել է տոնածառ (մուլտֆիլմ)

**«Անտառում ծնվել է տոնածառ»**, սովետական ամանորյա մուլտֆիլմ, 1972 թվական, ռեժիսոր Բորիս Բուտակով։ Նկարահանվել է «Էկրան» ստեղծագործական միությունում։

Ցուցադրվել է Կենտրոնական հեռուստատեսությամբ։ Մուլտֆիլմը եթեր է դուրս եկել նաև մանկական հեռուստահաղորդումների ժամանակ, օրինակ` «Բարի գիշեր, երեխաներ»։

## Սյուժե
Կեսգիշերին նկարիչների սենյակում կենդանանում են նկարների հերոսները։ Նկարված մարդուկը կենդանանում է և գնում անտառ` տոնածառ բերելու։ Նկարված կենդանիները հավաքվում են տղայի շուրջ, և նա ցույց է տալիս իր ֆիլմը տոնածառի մասին։ Գործողությունները կատարվում են «Անտառում ծնվել է տոնածառ» երգի ներքո, որը նրանք կատարում են բոլորով։

## Ստեղծողներ
* Սցենարի հեղինակ և ռեժիսոր` Բորիս Բուտակով 
* Բեմադրող նկարիչ` Նատալյա Բոգոմոլովա 
* Օպերատոր` Ա. Ֆրանգո
* Կոմպոզիտոր` Վ. Սվեշնիկով
* Հնչյունային օպերատոր` Ա. Կուցիյ
* Մոնտաժը` Նինա Բուտակովա 
* Նկարիչներ` Ի. Բերեզին, Վ. Պուխովա, Գ. Չերնիկովա, Նինա Պոմորցևա 
* Խմբագիր` Վալերիա Կոնովալովա 
* Ռեժիսորի ասիստենտ` Վ. Պիխովա 
* Նկարի տնօրեն` Մ. Չիչելնիցկիյ

## VHS և DVD թողարկումներ

## Քննադատի կարծիք

## Ծանոթագրություններ

## Արտաքին հղումներ
* 
* Посмотреть мультфильм
* Творческое объединение «ЭКРАН» 
* Посмотреть мультфильм  на MULTDOM.COM

Կատեգորիա:1972 մուլտֆիլմեր
Կատեգորիա:Ամանորյա մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Սխալների կղզի

**«Սխալների կղզի»**, խորհրդային նկարված մուլտֆիլմ՝ ստեղծված 1955 թվականին Զինաիդա և Վալենտինա Բրումբերգների կողմից։ Սկզբում ծրագրվել է որպես նույն հեղինակների «Ֆեդյա Զայցև» մուլտֆիլմի ուղղակի շարունակություն և պետք է կոչվեր «Ֆեդյա Զայցևն ամառանոցում»։ Համապատասխանաբար մուլտֆիլմի գլխավոր հերոսը պետք է լիներ Ֆեդյա Զայցևը նախորդ մուլտֆիլմից։ Նույնպես ըստ նախնական սցենարի (հնարավոր է, որ նախկինում «Ֆեդյա Զայցև» մուլտֆիլմում դրանք կրճատված լինեն գրաքննության պատճառով, որը մեղմացաել է Խրուշչովյան ձնհալի շնորհիվ)՝ մուլտֆիլմում ներկայացված գործողությունները պետք է տեղի ունենային գլխավոր հերոսի երազում։

## Սյուժե
Մուլտֆիլմը պատմում է Կոլյա Սորոկինի մասին, որին իր ստացած երկուսները, որոնք նմանվել են կարապների, տանում են սխալների կղզի։ Կղզում հերոսները բազմաթիվ խնդիրներ կան Կոլյայի սխալ լուծած խնդիրների պատճառով. մայր նապաստակները բաժանված են իրենց ձագերից, փիղն ստիպված էր անընդհատ քաշ տալ գերանը, որովհետև այն դարձել է օդից թեթև, կովն ու ձին դարձել են մեկ կենդանի, գնացքները բախվում են իրար, ջրավազանը գերլցվում է ջրով և տեղի է ունենում ջրհեղեղ։ Կոլյան պետք է վերադառնա տուն ու ճիշտ լուծի խնդիրները։ Սակայն կարապ-երկուսները խանգարում են տղային, և միայն երգեցողությունից ստացած միակ հինգն է օգնում նրան։

## Ստեղծողներ

## Դերերը հնչյունավորել են
* *Կոլյա Սորոկին* – Վերա Բենդինա
* *Թռչնակ* – Լիլիա Գրիցենկո
* *Թռչնիկ* – Իրինա Գոշևա
* *Երկու* – Օլգա Անդրովսկայա
* *Հինգ* – Գալինա Նովոժիլովա
* *Փիղ* – Պավել Բրյանսկի
* *Կենդանի* – Սերաֆիմա Բիրման և Վլադիմիր Գրիբկով
* *Նապաստակներ* – Սոֆյա Գարել և Եվգենյա Մորես

## Մուլտֆիլմի մասին
«Սոյուզմուլտֆիլմ» ստուդիայի 1955-59 թվականների առավել հայտնի աշխատանքների թվում են Վ. և Զ. Բրումբերգների «Սխալների կղզի» (1955), «Նավաստի Ստյոպան» (1955) և «Ցանկությունների իրականացում» (1957)
Հետաքրքիր ու համարձակ սկիզբ է ժամանակակից հեքիաթի ժանրին դիմելը։ 1955 թվականին, շարունակելով այդ ժանրային գիծը, Բրումբերգ քույրերը բեմադրել են դպրոցական կյանքից ևս մեկ ֆիլմ՝ «Սխալների կղզի»։ Այս հեքիաթում ծույլ դպրոցականն ընկնում է ֆանտաստիկ մի կղզի, որտեղ գրոտեսկային անհեթեթությունների ու մտահնար հրեշների տեսքով ապրում և նրան հետապնդում են իր կողմից կատարված սխալները

## Վերաթողարկում
1990-ական թվականներին մուլտֆիլմը վերաթողարկվել է տեսաերիզներով խորհրդային լավագույն մուլտֆիլմերի հավաքածուներում Studio PRO Video-ի և «Союз» ստուդիայի կողմից։

## Ծանոթագրություններ

## Գրականություն
* 
*  *Н. Эрдман и М. Вольпин* «Остров ошибок».

## Արտաքին հղումներ
* 
* 
* «Սխալների կղզի» — youtube

Կատեգորիա:1955 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռուսերեն մուլտֆիլմեր
Կատեգորիա:Վալենտինա և Զինաիդա Բրումբերգների մուլտֆիլմեր
Դիմակ (ֆիլմ, 1985)

**Դիմակ** (), ռեժիսոր Պիտեր Բոգդանովիչի ֆիլմը։ Էկրան է բարձրացել 1985 թվականին։

## Սյուժե
Ֆիլմը պատմում է Ռոյ Լի «Ռոքի» Դենիսի կյանքի մասին։

Ռոքի Դենիսը տասնվեցամյա տղա է, ով տառապում է ոսկրային հազվադեպ և անբուժելի հիվանդությունից, ինչի արդյունքում կրկնակի անգամ մեծացել է նրա դեմքը` դարձնելով այն առյուծի մռութի նման։ Սակայն Ռոքին լավատեսորեն է նայում կյանքին։

Ռոքին խելացի է, ունի բարի, մեծ սիրտ, նա նեղացած չէ աշխարհից, որտեղ առաջին իսկ հայացքից նրան սպասվում է ծաղր կամ մերժում։ Նա լավ է սովորում և հեշտորեն է ձեռք բերում դասընկերների սերն ու հարգանքը։ Նա ապրում է մոր` բայքեր հիփի Կյաժոյի հետ, ով չարաշահում է ալկոհոլը և թմրանյութերը, իսկ նրա «ընտանիքի» մյուս անդամները օրինազանց բայքերներ են, ում մեջ առանձնանում է հմայիչ բեղավոր մի տղամարդ, ով հայրություն է անում տղային և հաշտեցնում է Ռոքիի ու նրա մոր միջև վեճերը։ Ռոքիի ամբողջ պատմությունը ներկայացված է Հարավային Կալիֆորնիայի այս համայքնի ֆոնին։ Ռոքին երազում է դպրոցից հետո իր ընկերոջ հետ հարլիներով արշավել Եվրոպայով, և սկսում է փող հավաքել դրա համար։ Սակայն կույրերի ամառային ճամբարում փող աշխատելիս սիրահարվում է մի կույր աղջկա։ Իսկ աղջկա ծնողները, տեսնելով նրան, միանգամից որոշում են, որ իրենց աղջիկը այդպիսի տղայի համար չէ։

## Դերերում
* Շեր - Ֆլորենս «Կյաժո» Դենիս  
* Սեմ Էլիոթ - Գար
* Էրիկ Շթոլց - Ռոյ «Ռոքի» Դենիս
* Էսթել Գետտի - Էվելին, Կյաժոյի մայրը
* Ռիչարդ Դայսարթ - Էյբ, Կյաժոյի հայրը
* Լորա Դերն - Դիանա Ադամս
* Միկոլ Մերկուրիո - «Ծիտ»
* Հարի Քերի կրտսեր - «Կարմրաշ»
* Դենիս Բըրքլի - «Բուլդոզեր»

## Պարգևներ և առաջադրումներ
* 1985 - Կաննի կինոփառատոնի մրցանակ լավագույն կանացի դերի համար (Շեր)
* 1986- «Օսկար» մրցանակ լավագույն դիմահարդարման համար (Մայքլ Ուեսթմոր, Զոլտան Էլեկ)
* 1986- BAFTA մրցանակի առաջադրում լավագույն դիմահարդարման համար (Մայքլ Ուեսթմոր)
* 1986- Ոսկե գլոբուս մրցանակի երկու առաջադրում, լավագույն դրամատիկ դերասան (Շեր) և երկրորդ պլանի լավագույն դերասան (Էրիկ Շթոլց)
* 1986- ԱՄՆ-ի սցենարիստների գիլդիայի մրցանակի առաջադրում լավագույն օրիգինալ սցենարի համար (Աննա Հեմիլթոն Ֆելան)

## Ծանոթագրություններ

## Արտաքին հղումներ
* 
* «Դիմակը» *Box Office Mojo* կայքում

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1985 դրամա ֆիլմեր
Կատեգորիա:1985 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Իսպաներեն ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր հաշմանդամության մասին
Կատեգորիա:Ֆիլմեր մայր-որդի հարաբերությունների մասին
Կատեգորիա:Ֆիլմեր, որոնց գործողությունները տեղի են ունենում 1978 թվականին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Վերոնիկա Սարոյան

**Վերոնիկա Յուրիի Սարոյան** (), հայ դերասանուհի։ Հայաստանի վաստակավոր արտիստ (2010)։

## Կենսագրություն
Վերոնիկա Սարոյանը ծնվել է 1978 թվականի հոկտեմբերի 23-ին, Երևանում։ 1996 թվականին ավարտել է Երևանի Կ. Ստանիսլավսկու անվան ռուսական պետական դրամատիկական թատրոնի դերասանական ստուդիան, այնուհետև նույն թատրոնում աշխատանքի է ընդունվել որպես դերասանուհի։

Դասավանդել է Երևանի Կոնստանտին Ստանիսլավսկու անվան ռուսական թատրոնի ստուդիայում։

## Ներկայացումներ

### Բեմադրությունների հեղինակ
* «Ալադդինը և նրա կախարդական լամպը»
* Մ. Թիբո «Իդեալական տղամարդը»

## Պարգևներ և մրցանակներ
* Հայաստանի վաստակավոր արտիստ, 2010

## Ծանոթագրություններ

Կատեգորիա:Հայաստանի վաստակավոր արտիստներ
Կատեգորիա:Հայ դերասանուհիներ
Լեգե՞նդ, թե՞ իրականություն (ֆիլմ)

**Լեգե՞նդ, թե՞ իրականություն** (այլ անվանում` **Լեգենդ մահվան հետ մենամարտի մասին**, , ), ճապոնական սև-սպիտակ (գունավոր ներդիրներով) ֆիլմ-դրամա, որի ռեժիսորը Կեյսուկե Կինոսյիտան է։

## Սյուժե
1945 թվականի ամառ։ Խաղաղօվկիանոսյան պատերազմի ավարտին Սոնոբե ընտանիքն ապրում է Հոկայդո կղզում, ուր տարհանվել է Տոկիոյից։ Ընտանիքի դեռահաս դուստր Կիեկոն պետք է ամուսնանա գյուղապետի որդու` Տակամորիի հետ։ Սակայն գյուղ եկած Կիեկոյի եղբայրը պատմում է նրան ճշմարտությունը Տակամորիի մասին, ում հետ նա Չինաստանում ծառայում էր բանակում։ Տակամորիի մասին ճշմարտությունը շատ տհաճ է․ նա կատարել է բազմաթիվ ոճրագործություններ գրավված տարածքներում։ Իմանալով այդ մասին` Կիեկոն մերժում է Տակամորիին և չեղարկում նրա հետ նշանադրությունը։

Տեղի բնակչության շրջանում անվստահության ալիք է բարձրանում Սոնոբե ընտանիքի հանդեպ, ինչին մեծապես նպաստում է զայրացած Տակամորին։ Մի օր ճանապարհին նա հանդիպում է իրեն մերժած Կիեկոյին և փորձում է բռնաբարել նրան։ Աղջկան պաշտպանում է իր զարմուհի Յուրին` սպանելով Տամակորիին։

Գյուղապետը համագյուղացիներին կոչ է անում վրեժ լուծել իր որդու համար։ Գյուղի բնակիչները, ովքեր հուսահատության էին հասել Ճապոնիային սպառնացող անձնատվության վտանգի, Հիրոսիմայի և Նագասակիի ատոմային ռմբակոծությունների, ռազմաճակատում զոհված տասնմեկ համագյուղացիների պատճառով, իրենց ամբողջ ատելությունն արտահայտում են սառնասիրտ վրեժխնդրության մեջ, որը միավորում է գրեթե ամբողջ բնակչությանը օտարների` Սոնոբե ընտանիքի դեմ։ Տեղացիների և Սոնոբե ընտանիքի միջև բախումը հանգեցնում է երկու կողմերից մի քանի մարդկանց մահվան։

## Դերերում
* Սիմա Իվասիտա - *Կիեկո Սոնոբե*
* Մարիկո Կագա - *Յուրի Սիմիձու*
* Գո Կատո - *Հիդեյուկի Սոնոբե*
* Կինույո Թանակա - *Սիձուկո Սոնոբե*
* Յոսի Կատո - *Սինտարո Սիմիձու*
* Բունտա Սուգավարա - *Գոիտի Տակամորի* 
* Ցուտոմու Մացուկավա - *Նորիո Սոնոբե*
* Օսամու Տակիձավա - *հեղինակի խոսք* 
* Տացույա Իսիգուրո - *Կինբեի Կանամորի*
* Տոկուե Հանաձավա - *Սանսուկե*
* Կիյոսի Նոնոմուրա - *ոստիկան Հայասի*
* Տակեշի Սակամոտո - *Գեն-սան*

## Պրեմիերա
*  - 1963 թվականի օգոստոսի 11-ին Տոկիոյում տեղի է ունեցել ֆիլմի ազգային պրեմիերան։

## Պարգևներ
**«Կինեմա Ձյումպո» () ամսագրի մրցանակ** (1964)

:* 1963 թվականին առաջադրվել է «Լավագույն ֆիլմ» անվանակարգում, սակայն քվեարկության արդյունքներով զբաղեցրել է միայն 19-րդ տեղը։

## Ծանոթագրություններ

## Արտաքին հղումներ
*  

Կատեգորիա:1963 ֆիլմեր
Կատեգորիա:Ճապոնական դրամա ֆիլմեր
Կատեգորիա:Ճապոնական ֆիլմեր
Կատեգորիա:Ճապոներեն ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Սկուբի Դու և KISS. ռոքնռոլի գաղտնիքը

**«Սկուբի Դու և KISS. ռոքնռոլի գաղտնիքը»** (), լիամետրաժ նկարված մուլտֆիլմ՝ նկարահանված 2015 թվականին։ Այն Սկուբի Դուի մասին մուլտաշարի 24-րդ մասն է։ Թողարկումը DVD և Blu-ray տեսքով կայացել է 2015 թվականի հուլիսի 21-ին։

## Սյուժե
Ֆրեդը, Դեֆնան, Վելման, Շեգգին և Սկուբի Դուն գնում են «*Kiss World*» կոչվող զվարճանքների այգի, որպեսզի այնտեղ տեսնեն Kiss ռոք խմբին, որի համերգը կայանալու է Հելոուինի նախօրեին։ Ընկերները պետք է գուշակեն, թե ով է թաքվնված Արյունոտ Վհուկի դիմակի տակ, որը փորձում է փչացնել կայանալիք համերգը։

## Դերեր

## Մուլտֆիլմում օգտագործված երգեր
* «Don’t Touch My Ascot»
* «Rock and Roll All Nite»
* «Love Gun» (գործիքային)
* «Shout It Out Loud»
* «I Was Made for Lovin’ You»
* «Detroit Rock City»
* «Modern Day Delilah»

Մուլտֆիլմի բոլոր երգերը KISS խմբի երգացանկից են, ներառյալ նաև «Do Not Touch My Ascot» երգը, որը հատուկ գրվել է մուլտֆիլմի համար։

## Ծանոթագրություններ

## Արտաքին հղումներ
* 

Կատեգորիա:2010-ականների անգլերեն ֆիլմեր
Կատեգորիա:2015 մուլտֆիլմեր
Կատեգորիա:2015 ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Ամերիկյան մուլտֆիլմեր
Շինարար աղվեսը

**«Շինարար աղվեսը»** (), խորհրդային նկարված մուլտֆիլմ՝ ստեղծված 1950 թվականին «Սոյուզմուլտֆիլմ» ստուդիայում Իվան Կռիլովի առակի հիման վրա։ Պանտելեյմոն Սազոնովի վերջին մուլտֆիլմն է և 1936 թվականին ստեղծված մուլտֆիլմի ռեմեյքը։

## Սյուժե
Հին ժամանակներում ապրում էր մի առյուծ, որն ուներ մեծ կալվածք հավանոցով, սակայն հավերի բուծման գործը վատ էր ընթանում։ Կամ հավերն իրենք էին կորչում, կամ էլ նրանց գողանում էին։ Առյուծը կառուցում է փայտե բարձր ցանկապատ, ինչը դուր չի գալիս աղվեսին, քանի որ նա էլ էր մասամբ գողանում առյուծի հավերը։ Հաջորդ օրը խորամանկ աղվեսը գնում է առյուծի մոտ, որպեսզի նրան ցույց տա ցանկապատի կառուցման իր մշակած նախագիծը, որում նախատեսված էր գաղտնի մուտք դեպի հավանոց։ Երբ շինարարությունն ավարտվում է, աղվեսը գիշերը մտնում է հավանոց։ Թեև մի քանի հավերի հաջողվում է փրկվել, սակայն երբ առյուծն սկսում է հետապնդել աղվեսին, արդեն շատ ուշ էր։

## Ստեղծողներ
* Սցենարի հեղինակ՝ Սեմյոն Նագորնի
* Ռեժիսոր՝ Պանտելեյմոն Սազոնով
* Բեմադրող նկարիչ՝ Սյուզաննա Բյալկովսկայա
* Նկարիչ-մուլտիպլիկատորներ՝ Տատյանա Ֆեոդորովա, Լիդիա Ռեզցովա, Միխայիլ Բոտով, Վադիմ Դոլգիխ, Իգոր Պոդգորսկի, Յուրի Պրիտկով, Ֆեոդոր Խիտրուկ
* Նկարիչ-դեկորատորներ՝ Օլգա Գեմերլինգ, Իրինա Սվետլիցա
* Օպերատոր՝ Անատոլի Վելիկոխատկո
* Կոմպոզիտոր՝ Իոսիֆ Կովներ, Վադիմ Գամալիա
* Հնչյունային օպերատոր՝ Նիկոլայ Պրիլուցկի
* Նկարչի օգնական՝ Գրաժինա Բրաշիշկիտե
* Ռեժիսորի օգնական՝ Գ. Բրոդսկայա
* Դերերը հնչյունավորողները մուլտֆիլմի տիտրերում նշված չեն։

## Վերահնչյունավորում
2001 թվականին մուլտֆիլմը վերականգնվել է ու նորից հնչյունավորվել «Студия АС» և «Детский сеанс 1» ընկերությունների կողմից։ Նոր տարբերակում ամբողջովին փոխվել է ֆոնոգրաման, հնչյունավորմանը մասնակցել են ժամանակակից դերասաններ (Յուլիեն Բալմուսով, Վլադիմիր Կոնկին, Իրինա Մալիկովա, Վիտալի Օվանեսով), տիտրերում փոխվել են հնչյունային ռեժիսորի ու հնչյունավորողների անունները։ Վերահնչյունավորումը խիստ բացասական գնահատականի է արժանացել ինչպես հեռուստադիտողների մեծ մասի, այնպես էլ պրոֆեսիոնալ միության անդամների կողմից։ Պատկերի վերականգնման որակը նույնպես երբեմն քննադատության է ենթարկվել։

## Վերաթողարկում
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում, օրինակ՝
* *«Առակների աշխարհում» )*, DVD, տարածող՝ «Крупный план», սկավառակում ընդգրկված մուլտֆիլմեր՝
«Քառյակ» (, 1947), «Փիղը և մրջյունը» (, 1948), «Կկուն և սարյակը» (, 1949), «Առյուծն ու նապաստակը» (, 1949), «Պոլկանն ու Շավկան» (, 1949), «Շինարար աղվեսը» (, 1950), «Ագռավը և աղվեսը, կկուն և աքաղաղը» (, 1953), «Ծխամորճն ու արջը» (, 1955), «Ճպուռն ու մրջյունը» (, 1935), «Առակների աշխարհում» (, 1973)։

## Ծանոթագրություններ

## Արտաքին հղումներ
* 
* 

Կատեգորիա:1950 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Իվանովի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր աղվեսների մասին
Կապիկներն օպերայում

**«Կապիկներն օպերայում»** (), «Կապիկները» շարքի վեցերորդ մուլտֆիլմը։

Երգը կատարում է «Մաշինա վրեմենի» համույթը։ Օգտագործվել են հատվածներ Ջուզեպպե Վերդիի «Օթելլո» օպերայից։

## Սյուժե
Կենդանաբանական այգի են գալիս նորապսակները։ Փոքրիկ կապիկները չարաճճիություններ են անում՝ հայտնվելով հարսանեկան լուսանկարների կադրում, այդ պատճառով էլ մայր կապիկը նրանց փակում է վանդակի մեջ։

Վագրը մայր կապիկին հրավիրում է օպերա։ Կապիկը համաձայնվում է, և երկուսն էլ գնում են իրենց վանդակները, որպեսզի հագուստները փոխեն։ Այդ ժամանակ փոքրիկ կապիկները դուրս են գալիս իրենց վանդակից ու Վագրին փակում հագուստի պահարանում, իսկ իրենք մտնում են նրա սմոկինգի մեջ, որի վերևում ամրացնում են վագրի արհեստական գլուխ։ Այդպես նրանք պատրաստվում են գնալ օպերա Վագրի փոխարեն։

Ներկայացվում է «Օթելլոն»։ Բայց արդեն ճեմասրահում Կապիկը նկատում է, որ Վագրը «կախված է» կախիչից, իսկ փոքր կապիկները փախչում են բուֆետ։ Այնտեղ վերջիններս հիացմունքով ու ծափահարություններով դիտում են, թե ինչպես է ոմն գեներալ հափշտակությամբ ուտում։ Մայրը նրանց տանում է, և նրանք նստում են դահլիճում։ Լույսերը հանգչում են, և մայր կապիկը փոքր կապիկներին կորցնում է տեսադաշտից, իսկ նրանք արդեն տիրացել էին լուսարձակին, և ամբողջ դահլիճը տեսնում է պատշգամբում համբուրվող այն նույն նորապսակ զույգին։ Այնուհետև փոքրիկները տարեց տիկնոջ հեռադիտակն այնպես են փչացնում են, որ նա ներկայացման փոխարեն տեսնում է Սատուրնի բնակիչներին։ Իսկ բեմում արդեն ներկայացումն է բեմադրվում։

Այդ ընթացքում Վագրն ազատվում է։

Փոքրիկ կապիկներն այժմ էլ անցնում են ռեժիսորի հեռակառավարման վահանակին, և բեմում դեկորացիաներն սկսում են կայծակնային արագությամբ փոփոխվել՝ դաշտ, Մավզոլե, անձրև, ձյուն։ Այնուհետև ռեժիսորն ու փոքրիկները կռվում են զանգի կոճակի համար, ինչի հետևանքով հանդիսատեսները վազում են «բուֆետից» մինչև «պարտեր»։

«Ընդմիջումից» հետո կապիկները մտնում են գրիմի սենյակ, որտեղ տեսնում են, թե ինչպես է գրիմարարը սև ներկով ներկում Օթելլոյի դերակատարին։ Գոհունակ դեմքով հարձակվում են Դեզդեմոնայի դերակատարի վրա և նրան ներկում սև գրիմով, որից հետո նա փախչում է թատրոնից։ Ռեժիսորը շտապ նրան փոխարինող է փնտրում և ընտրում է մայր կապիկին։ Կապիկները հիացած են։

Եվ ահա մավրն սկսում է խեղդել Դեզդեմոնային։ Կապիկները, փրկելով մորը, նետվում են բեմ։ Արդյունքում Օթելլոն պարտվում է, Դեզդեմոնան՝ փրկվում, հանդիսատեսը ծափահարում է, վարագույրը փակվում է։ Կապիկների վրա ծաղիկներ են թափվում, մայր կապիկը խոնարհվում է հանդիսատեսի առաջ, և այդ պահին թատրոն է մտնում կիսամերկ Վագրը. նա նույնպես երջանիկ է։

## Ստեղծողներ

* Ստեղծողների ցանկը կազմված է ըստ մուլտֆիլմի տիտրերի։

## Հետաքրքիր փաստեր
* Մուլտֆիլմի սկզբում ներկայացվում է «Ֆիլմի հովանավոր՝ Էսկադո բանկ» գրությունը։

## Ծանոթագրություններ

## Գրականություն
* . Книга о Леониде Шварцмане и о созданных им мультфильмах

## Արտաքին հղումներ
* 

Կատեգորիա:1995 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Լեոնիդ Շվարցմանի մուլտֆիլմեր
Կատեգորիա:Կապիկները
Կատեգորիա:Մուլտֆիլմեր կապիկների մասին
Կատեգորիա:Ռուսական մուլտֆիլմեր
Կատեգորիա:Ռուսերեն մուլտֆիլմեր
Ծանրամարտի աշխարհի առաջնություն, 2018

**Ծանրամարտի աշխարհի 84-րդ առաջնությունը** կայացել է 2018 թվականի նոյեմբերի 1-ից նոյեմբերի 10-ը Թուրքմենստանի մայրաքաղաք Աշխաբադում։ Ծանրամարտի այս առաջնությունը 84-րդն է տղամարդկանց համար և 27-րդը՝ կանանց համար։

## Տեղեկություն
Ծանրամարտի աշխարհի առաջնությունը կայանում է Աշխաբադի օլիմպիական ավանի սպորտային բազայում։ Այս որոշումը կայացրել է ծանրամարտի միջազգային ֆեդերացիան (IWF)։

Ի սկզբանե նախատեսված էր առաջնությունն անց կացնել Պերուի մայրաքաղաք Լիմայում, սակայն սպորտային համալիրի կառուցումն անավարտ լինելու պատճառով երկիրը հրաժարվեց կազմակերպել առաջնությունը։

IWF-ը միաձայն քվեարկեց ծանրամարտի աշխարհի 2018 թվականի առաջնությունը Աշխաբադ տեղափոխելու տարբերակին, որն ուներ անհրաժեշտ ենթակառուցվածքները։

Հայաստանը ներկայացնող Սիմոն Մարտիրոսյանը 109 կգ քաշային կարգում դարձել է աշխարհի չեմպիոն՝ երկամարտի 435 կգ ռեկորդային արդյունքով։

## Մեդալակիրներ

## Մեդալային հաշվարկ

## Ծանոթագրություններ

## Արտաքին հղումներ
*Պաշտոնական կայք 
*IWF կայք

Կատեգորիա:2018 սպորտում
Կատեգորիա:Ծանրամարտի աշխարհի առաջնություններ
Բազ Լայթերը աստղային թիմից։ Արկածները սկսվում են

**«Բազ Լայթերը աստղային թիմից։ Արկածները սկսվում են»** (), Walt Disney Pictures ստուդիայի մուլտիպլիկացիոն ֆիլմ, որը վարձույթի է դուրս եկել 2000 թվականի օգոստոսի 8-ին։ Այս մուլտֆիլմը որևէ կապ չունի «Խաղալիքների պատմություն» սերիայի հետ և հանդիսանում է սպին-օֆֆ։ Մուլտֆիլմի գործողությունները տեղի են ունենում այն նույն տիեզերական կենտրոնում, որի մասին Բազը պատմում էր բոլորին ՝«Պատմության» առաջին մասում․ այնտեղ, որտեղ աստղային ռեյնջերները ծառայում են տիեզերքին։ Կապիտան Բազ Լայթերին հնչյունավորել է Թիմ Ալենը, ով հնչյունավորել էր նաև «Խաղալիքների պատմության» հերոսին։ Վուդիին, ով կարճ ժամանակով հայտնվում է սկզբում, հնչյունավորում է Ջիմ Հենքսը՝ Թոմ Հենքսի կրտսեր եղբայրը։ Վերջինս հնչյունավորել է Վուդիին օրիգինալ մուլտֆիլմում։

Մուլտֆիլմը դարաձավ համանուն մուլտսերիալի նախաբանը և հեռուստացույցով ցուցադրման ժամանակ բաժանվեց 4 էպիզոդի։ Այս տարբերակում Բազին հնչյունավորել է Պատրիկ Ուոբերտոնը, ով դարձավ նրա հնչյունավորողը նաև հաջորդ սերիաներում։

## Սյուժե
Ամբողջ պատմությունը սկսվում է նրանից, երբ կենտրոնի լավագույն ռեյնջերին՝ Բազ Լայթերին, և նրա ընկեր Ուորպ Դարկմետտրին նամակ է գալիս 3 կորած էմզեմենաների՝ փոքրիկ կանաչ մարդուկների մասին, ովքեր ծառայում էին այդ նույն տիեզերական կենտրոնին։ Նրանց դժվարությամբ փրկելուց հետո՝ Ուորպը ընկնում է չար ռոբոտների բեկորների տակ, ստիպում Բազին թռչել առանց իրեն և մահանում է այնտեղ։ Բազ Լայթերը շատ ծանր էր տանում իր լավագույն ընկերոջ մահը և երդվում, որ աշխատելու է միայնակ։ Այդ ժամանակ չար կայսր Զուրգը սարսափելի պլան էր մտածել. գողանալ Ունիմամը՝ էմզեմենաների միջև հանելուկային կապ հաստատելու միջոցը, որը գտնվում էր նրանց մոլորակում։ Մինչև Լայթերը ուղևորվեց փոքրիկ կանաչ մարդուկների աշխարհը փրկելու, տիեզերական կենտրոնում նրան ստիպեցին իր հետ վերցնել X-R-ին՝ փորձնական ռոբոտ-ռեյնջերին։ Կայսրին հաջողվեց իրագործել մտածվածը՝ շնորհիվ իր նոր կիբորգի՝ լրտես Z-ի։ Ունիմամայի միջոցով Զուրգը տիեզերական ամբողջ կենտրոնը և տիեզերքի այլ բնակիչների դարձրեց իր չար ծառաները։ Այժմ կապիտան Բազ Լայթերը պետք է գործադրի իր բոլոր ջանքերը, որպեսզի կանգնեցնի Զուրգին և փրկի իր ընկերներին։

## Դերերը հնչյունավորում են
* Թիմ Ալեն - Բազ Լայթեր
* Նիկոլ Սալլիվան - Միրա Նովա
* Լարրի Միլլեր - XR
* Ստեֆեն Ֆերստ - Բուստեր
* Վեյն Նայթ - չար կայսր Զուրգ
* Ջոն Ռացենբերգեր - Հեմմ
* Ադամ Կարոլլա - գնդապետ Նեբուլա
* Դիդրիխ Բադեր - Ուորպ Դարկմետտեր/լրտես Z
* Քևին Մայքլ Ռիչարդսոն - տիեզերական ռեյնջեր

## Ծանոթագրություններ

Կատեգորիա:2000 մուլտֆիլմեր
Կատեգորիա:2000-ականների անգլերեն ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան մուլտֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Շվիկի ու թռչնակի մասին

**«Շվիկի ու թռչնակի մասին»** (), նկարված մուլտֆիլմ՝ ստեղծված 1977 թվականին «Սոյուզմուլտֆիլմ» կինոստուդիայի կողմից։

Երկու ուրախ պատմություն է փոքրերի մասին ու փոքրերի համար՝ «Բադիկն ու շվիկը» (ըստ Եկատերինա Կարգանովայի բանաստեղծության) և «Թռչնակի մասին» (ըստ Օվսեյ Դրիզի բանաստեղծության)։

## Սյուժե
Մուլտֆիլմը կազմված է երկու պատմությունից, որոնք կապված չեն միմյանց հետ ու ստեղծվել են մանկագիրների բանաստեղծությունների հիման վրա։

### Բադիկն ու շվիկը
Մուլտֆիլմի առաջին մասում մենք ծանոթանում ենք փոքրիկ կամակոր բադիկի հետ, որին մայրիկը, նրա իսկ խնդրանքով, շվիկ է նվիրում։ Նվերը փոքրիկին այնքան է դուր գալիս, որ նա դրանից պարզապես չի բաժանվում։ Քանի որ կամակոր բադիկն այքան էլ լավ երաժիշտ չէր, շրջապատի բոլոր կենդանիները զգում են այդպիսի նվերի հետևանքները։ Վերջում հարևանները բողոքում են մայր բադին, բայց վերջինս, փոքրիկին նախատելու փոխարեն, շվիկի փոխարեն թմբուկ է նվիրում։

### Թռչնակի մասին
Մուլտֆիլմի երկրորդ մասում պատմվում է կատուների մի ընտանիքի մասին, որը ցանկանում է գնալ լուսանկարչական սրահ՝ ընտանեկան լուսանկար անելու համար։ Սակայն այդտեղ ծագում է մեծ խնդիր. հենց լուսանկարիչ այծը հայտարարում է. «Հիմա թռչնակը կթռչի», արդեն ոչ ոք չի նույնիսկ չի մտածում լուսանկարվելու մասին։ Կատուների ընտանիք դա հասկանում է բառացի, և արդյունքում սրահում խառնաշփոթ է ստեղծվում։ Հայր կատուն՝ ընտանիքի գլխավորը, վերջում պատահածի համար ներողություն է խնդրում՝ ասելով, որ դա եղել է սովորության պատճառով։

## Ստեղծողներ

## Թողարկում DVD-ով
Մուլտֆիլմը DVD-ով բազմիցս թողարկվել է մուլտֆիլմերի հավաքածուներում՝ «Թռչուններ», Սոյուզմուլտֆիլմ, տեղայնացնող՝ «Союз», սկավառակում ընդգրկված մուլտֆիլմեր՝ «Պինգվիններ» (, 1968), «Երեք պինգվին» (, 1961), «Խածկտիկ» (, 1983), «Սա ի՞նչ թռչուն է» (, 1955), «Բազեի երգը» (, 1967), «Շվիկի ու թռչնակի մասին» (, 1977), «Կամ թռչուն է, կամ էլ գազան» (, 1984), «Սիրահարկոտ ագռավը» (, 1988), «Աքաղաղն ու ներկերը» (, 1964):

## Ծանոթագրություններ

## Արտաքին հղումներ
* 

Կատեգորիա:1977 մուլտֆիլմեր
Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Մուլտֆիլմեր թռչունների մասին
Կատեգորիա:Գարրի Բարդինի մուլտֆիլմեր
Սամվել Հովսեփյան

**Սամվել Սիրեկանի Հովսեփյան** (*Ադմիրալ Սամո*, ), հայ ռազմական գործիչ, Արցախյան ազատամարտի մասնակից, Հայաստանի ԱԱ ՀՄՍ վարչության պետի առաջին տեղակալ, «Ազատամարտիկների դաշինք»-ի խորհրդի անդամ, գնդապետ։

## Կենսագրություն
Ծնվել է 1958 թվականի նոյեմբերի 28-ին։

## Մարտական ուղի
1989 թվականին մասնակցել է ՀԱԲ-ի մարտական ջոկատների կազմավորմանը, սկզբում եղել է կամավորական ջոկատի հրամանատարի տեղակալ, ապա հրամանատար, իսկ հետագայում՝ «Արծիվ 24» մահապարտների գումարտակի հրամանատար։ Մարտական գործողությունների ժամանակ երկու անգամ ծանր վիրավորվել է։ Ակտիվորեն կազմակերպել և մասնակցել է Հայաստանի սահմանամերձ շրջանների ինքնապաշտպանությանը և Արցախի համար մղված ազատագրական մարտական գործողություններին։

Եղել է՝ Հայաստանի ԱԱ, ՀՄՍ վարչության պետի առաջին տեղակալ, Հայաստանի ՊՆ թիկունքի գնդի հրամանատար, Բալահովիտի գնդի հրամանատար, Հայաստանի ՊՆ չորրորդ բանակային կորպուսի հրամանատարի տեղակալ։

## Մահ
Սամվել Հովսեփյանի առողջական վիճակը կտրուկ վատացել է քառօրյա պատերազմի սկսվելու օրերից, մոտ երկու ամիս առաջատար դիրքերում մնալուց հետո։ Պարզվել է, որ նրա թոքերի վրա ուռուցքներ են գոյացել։ Վիրահատության էր ենթարկվել Գերմանիայում։

Մահացել է 2016 թվականի նոյեմբերի 9-ին, երկարատև ու ծանր հիվանդության պատճառով։ Նոյեմբերի 12-ին հուղարկավորվել է Եռաբլուր պանթեոնում։

## Պարգևներ
Պարգևատրվել էր պետական և կառավարական բարձրագույն պարգևներով, շքանշաններով, մեդալներով։

## Ծանոթագրություններ

## Արտաքին հղումներ
* Հաղթեց մարտի դաշտում, սակայն պարտվեց հիվանդությանը. Եռաբլուրում հրաժեշտ տվեցին Գնդապետ Սամվել Հովսեփյանին 
* Մահացել է Ադմիրալ Սամոն՝ գնդապետ Սամվել Հովսեփյանը

Կատեգորիա:Արցախյան պատերազմի մասնակիցներ հայկական կողմից
Կատեգորիա:Հայ ազատամարտիկներ
Որսորդական հրացան (մուլտֆիլմ)

**«Որսորդական հրացան»** (), խորհրդային մուլտիպլիկացիոն ֆիլմ՝ նկարահանված 1948 թվականին։

## Սյուժե
Մուլտֆիլմը պատմում է, թե ինչպես խիզախ Նապաստակը իմաստուն գտնվեց և Գայլին ու Աղվեսին որսորդի հրացանի թիրախին կանգնեցրեց։

Նապաստակը զբոսնում էր անտառում, երբ տեսավ քնած Որսորդին, իսկ նրա մոտ՝ որսորդական հրացան։ Նապաստակը վերցնում է հրացանը և գնում Աղվեսի տուն ու նրան վռնդում տնից։ Բայց շուտով անտառում լուր է տարածվում, որ հրացանը լիցքավորված չէ։ Դրանից հետո Աղվեսն ու Գայլը գնում են Նապաստակին բռնելու։ Բայց վերջինս կարողանում է փախչել և հրացանը դնել այնտեղ, որտեղից գողացել էր։

## Ստեղծողներ

## Վերաթողարկում
2010 թվականին այս մուլտֆիլմը վերաթողարկվել է DVD տարբերակով։

## Ծանոթագրություններ

## Արտաքին հղումներ
* 

Կատեգորիա:1948 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Ռոման Դավիդովի մուլտֆիլմեր
Չեմպիոն (մուլտֆիլմ)

**«Չեմպիոն»** (),  խորհրդային գունավոր նկարված մուլտֆիլմ սպորտի մասին՝ նախատեսված երեխաների համար։ Նկարահանվել է 1948 թվականին։ Ռեժիսոր Ալեքսանդր Իվանովի ամենահայտնի մուլտ պատմություններից է։

## Սյուժե
Պատմություն է պարծենկոտ Գայլի մասին, որը դահուկային սպորտի չեմպիոն է։ Վերջինս արհամարհում է մարզումները, իսկ հակառակորդների նկատմամբ հարգանք չի տածում։ Հերթական մրցույթի ժամանակ «չեմպիոնը» զիջում է իր տեղն առավել պատրաստված և նպատակասլաց հակառակորդին՝ Բոբիկին։

## Ստեղծողներ

## Վերաթողարկում
Մուլտֆիլմը վերաթողարկվել է VHS (1980-ական և 2000-ական թվականներին) և DVD (2000-ականներից) տարբերակներով։

## Ծանոթագրություններ

## Արտաքին հղումներ

Կատեգորիա:1948 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Իվանովի մուլտֆիլմեր
Կատեգորիա:Խորհրդային մուլտֆիլմեր
Այն ու Վայը

**«Այն ու Վայը»** (), խորհրդային նկարված մուլտիպլիկացիոն ֆիլմ՝ ստեղծված 1975 թվականին ռեժիսոր Յուրի Պրիտկովի կողմից։ Լավատես Վայն ու վատատես Այը ամեն ինչին նայում են հակառակ կողմերից։ 1977 թվականին թողարկվել է մուլտֆիլմի շարունակությունը՝ «Այը և Վայը գնում են արշավ»։

## Սյուժե
Այն ու Վայն ապրում են իրար կողքի՝ միմյանցից ընդամենը մի քանի քայլ հեռավորության վրա։ Վայը կատակասեր է ու ծիծաղկոտ, իսկ Այը՝ հուսահատ ու փնթփնթան։ Վայն աշխատանքից չի վախենում և ամեն գործ անում է ուրախությամբ, իսկ Այն աշխատել չի սիրում, հավանաբար այդ պատճառով էլ նրա բախտը երբեք չի բերում գործերում։

## Ստեղծողներ

## Մուլտֆիլմի մասին
«Սոյուզմուլտֆիլմի» 1970-80-ական թվականների նկարված աշխատանքների թվում լայն ժողովրդականության են արժանացել Յու. Պրիտկովի մանկական ֆիլմերը («Կոլյան, Օլյան ու Արքիմեդը», 1972, «Այն ու Վայը» և «Այը և Վայը գնում են արշավ» — շարք, 1975-77, «Մեր ընկեր Գրիրկարդան» — շարք, 1978-80, և այլն)

## Վերաթողարկում
* 1980-ական թվականներին մուլտֆիլմը ԽՍՀՄ-ում թողարկվել է VHS-ով «ԽՍՀՄ Պետկինոյի վիդեոծրագիր» հրատարակության կողմից։ Ռուսաստանում 1990-ական թվականների առաջին կեսին կատարված բոլոր ձայնագրությունները թողարկվել են «Լավագույն խորհրդային մուլտֆիլմեր» հավաքածուում «Studio PRO Video» հրատարակության կողմից, 1990-ական թվականների կեսերից՝ «Союз Видео» հրատարակության կողմից։
* Մուլտֆիլմը DVD-ով թողարկվել է *«Քեռի Ստյոպան՝ միլիցիոներ»* հավաքածուում, տարածող՝ «Крупный план», սկավառակում ընդգրկված մուլտֆիլմեր՝ «Քեռի Ստյոպան` միլիցիոներ» (1964), «Թագուհի Ատամի խոզանակ» (1962), «Ձկնորս կատուն»(1964), «Այն ու Վայը» (1975), «Այը և Վայը գնում են արշավ» (1977), «Անտառային էստրադայում» (1954), «Պետյան ու գայլը» (1976), «Խորամանկ ագռավը» (1980)։

## Ծանոթագրություններ

## Գրականություն
*  . Художники Т. Сазонова и Ю. Прытков. Иллюстрации и текст по мультфильму.

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Յուրի Պրիտկովի մուլտֆիլմեր
Բու՛ (ֆիլմ)

«**Բու՛»** (), ամերիկյան սարսափ ֆիլմ՝ նկարահանված 2005 թվականին։ Կինոնկարի ռեժիսորն Էնթոնի Ֆերանտեն է։

## Սյուժեն
Տղաների և աղջիկների խումբը որոշում է Հելոուինն անցկացնել ինչ-որ հատուկ ձևով։ Դրա համար նրանք գնում են լքված հիվանդանոցի տարածք, որտեղ, ըստ լուրերի, ապրում են ամենաիսկական ուրվականները։ Ի թիվս այլոց, խմբի մեջ է ընդգրկված նաև Ջեսի անունով մի աղջիկ, որը մի քանի տարի առաջ կորցրել է իր մորը, և ավելին, ունի գերբնական ունակություններ։ Միևնույն ժամանակ, խմբի մեջ է նաև Ալանը, որը փնտրում է իր անհետ կորած քրոջը՝ Մեգին։ Խումբը բարձրանում է երրորդ հարկ, որը նախկինում ծառայում էր հոգեկան հիվանդների համար, իսկ հետո հայտնվում են թակարդում, որից դուրս գալու միակ ելքը բուժքրոջ ուրվականը գիտի։

## Դերերում

## Ճանաչում
«Սատուրն» կինոմրցանակ՝ որպես լավագույն DVD թողարկում։

## Ծանոթագրություններ

## Արտաքին հղումներ
* «Բու՛» Allmovie կայքում 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2005 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Ամերիկյան ֆանտաստիկ սարսափ ֆիլմեր
Կատեգորիա:Ֆիլմեր Հելոուինի մասին
Ամերիկյան ժիգոլո (ֆիլմ)

**«Ամերիկյան ժիգոլո»** (), ամերիկյան քրեական մելոդրամա՝ նկարահանված 1980 թվականին։ Ռեժիսորը և սցենարի հեղինակը Փոլ Շրեդերն է։

## Սյուժե
Ջուլիան Քեյը ժիգոլո է. նրա բիզնեսը կանանց հաճույք պատճառելն է։ Ջուլիանն ապրում է հիանալի կյանքով՝ հագնվում է ճաշակով, վարում է շքեղ ավտոմեքենա։ Հանդիպումներից մեկի ժամանակ նա ծանոթանում է Միշել Սթրաթոնի՝ բարձրաստիճան քաղաքական գործչի կնոջ հետ։ Միշելը դժբախտ է ամուսնական կյանքում։ Նա աստիճանաբար տարվում է Ջուլիանով և զույգը սկսում է պարբերաբար հանդիպել։

Ջուլիանի հաճախորդներից մեկին սպանում են։ Սպանության գիշերը Ջուլիանը մեկ այլ կնոջ` Լիզա Ուիլյամսի հետ էր, որը չի ուզում վկայություն տալ, որովհետև վախենում է կորցնել իր հեղինակությունը։ Իրավիճակը էլ ավելի է վատանում և Ջուլիանը հասկանում է, որ իրեն ուզում են դավել։ Գործակալ Սանդեյը հարցաքննության ժամանակ Ջուլիանին հասկացնում է, որ նա է գլխավոր կասկածյալը։

Ջուլիանը սկսում է թաքնվել ոստիկանությունից։ Նա օգնություն է խնդրում կավատ Լեոնից, սակայն վերջինս հրաժարվում է օգնել։ Արդյունքում փոխադարձ հայհոյանք ու ծեծկռտուք է սկսվում, որի ժամանակ Լեոնը պատշգամբից ընկնում և մահանում է, չնայած որ Ջուլիանը փորձում էր նրան փրկել։

Վերջիվերջո Ջուլիանը հանձնվում է ոստիկանությանը։ Անսպասելիորեն Միշելը դատապաշտպաններ է վարձում և ալիբի ներկայացնում, ասելով, որ իբր, ինքը սպանության օրը Ջուլիանի հետ է եղել։

## Դերասանների ընտրություն
* Սկզբում Ջուլիանի դերը առաջարկվեց Ջոն Տրավոլտային, սակայն վերջինս հրաժարվեց դերից և այն ներկայացրին Ռիչարդ Գիրին։ Իմանալով, որ Տրավոլտան չի խաղալու, հրաժարվեց նաև Ջուլի Քրիստին, արդյունքում դերը խաղաց Լորեն Հաթոնը։

## Դերերում
*Ռիչարդ Գիր - Ջուլիան Քեյ
*Լորեն Հաթոն - Միշել Սթրաթոն
*Հեկտոր Էլիզոնդո - գործակալ Սանդեյ
*Բիլ Դյուկ - Լեոն
*Նինա Վան Պալանդտ - Էնն
*Քեյ Կալան - Լիզա Ուիլյամս

## Մրցանակներ
1981 թվականին ֆիլմը ներկայացվել է «Ոսկե գլոբուս» մրցանակին՝ երկու անվանակարգում.

* Լավագույն օրիգինալ երաժշտություն - Ջորջիո Մորոդեր
* Լավագույն օրիգինալ  երգ («Call Me») - Դեբի Հարի, Ջորջիո Մորոդեր

## Ծանոթագրություններ

## Արտաքին  հղում
*  
* Обзор и критика фильма Роджер Эберт
* Рецензия на фильм Variety

Կատեգորիա:1980 ֆիլմեր
Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էրոտիկ ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Աննա Նիկոլ (ֆիլմ)

**«Աննա Նիկոլ»** (), ամերիկյան կենսագրական ֆիլմ Աննա Նիկոլ Սմիթի մասին՝ նկարահանված 2007 թվականին։ Պրեմիերան կայացել է նույն թվականի օգոստոսի 30-ին։ Աննա Նիկոլի դերը խաղում է Ուիլլա Ֆորդը։

Գովազդային կարգախոսը՝ *«Սկանդալային կյանք, խորհրդավոր մահ*»։

Ըստ ֆիլմի պրոդյուսերներից մեկի՝ Ջոզեֆ Նասսերի, կինոնկարը կարելի է բնութագրել որպես *«արագ ուղի»* ():

Ֆիլմը համարվում է անկախ արտադրանք և թողարկվել է կինովարձույթի ու կինոթատրոնների համար։

## Սյուժե
Ֆիլմը պատմում է Աննա Նիկոլ Սմիթի կյանքի մասին՝ սկսած 17 տարեկանից մինչև մահը։ Ներկայացվում է, թե հերոսուհին ինչպես էր ձգտում դառնալ կինոաստղ, ինչ սկանդալների միջով է անցել, նրա ամուսնությունը Ջեյմս Հովարդ Մարշալ II-ի հետ, նրա ռեալիթի շոուն, դստեր ծնունդը, որդու մահը, դատական քաշքշուկները և մահը։

## Դերերում

## Ծանոթագրություններ

## Արտաքին հղումներ
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2007 թվականի ԱՄՆ ֆիլմեր
Կատեգորիա:2007 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Ֆիլմեր, որոնց գործողությունները տեղի են ունենում 2000-ականներին
Օղրուջա (լեռնանցք)

**Օղրուջա**, լեռնանցք Փոքր Կովկաս լեռնահամակարգում, Սևանի լեռնաշղթայում, Հայաստանի Վարդենիս քաղաքից մոտ 20 կմ հյուսիս-արևմուտք, Օղրուջա լեռնագագաթից 2,5 կմ հարավ-արևելք, Սատանախաչ լեռնանագագաթից 10 կճ հարավ-արևելք։ Օղրուջա է կոչվում համանուն լեռնագագաթի անունով։ Մոտ 5 կճ արևմուտք գտնվում է Դուռն Փառիսոսի լեռնանցքը։ Նշանակված է Կովկասի 5– և 10-վերստանոց քարտեզներում՝ Օգրուջա տառադարձությամբ։

## Ծանոթագրություններ

Կատեգորիա:Լեռնանցքներ այբբենական կարգով
Կատեգորիա:Հայաստանի լեռնանցքներ
Կատեգորիա:Գեղարքունիքի մարզի լեռնագրություն
Հեքիաթ զինվորի մասին (մուլտֆիլմ)

**«Հեքիաթ զինվորի մասին»** (), խորհրդային նկարված մուլտֆիլմ՝ նկարահանված 1948 թվականին։ Նկարահանել են Վալենտինա և Զինաիդա Բրումբերգները՝ ռուսական ժողովրդական հեքիաթների մոտիվներով։

## Սյուժե
Ծառայության մեջ գտնվող զինվորն իր համեստ ճաշը տալիս է մի չքավորի, որը ողորմություն էր խնդրել։ Դրա դիմած ծերունին նրան նվիրեց կախարդական տոպրակ, որի մեջ կարելի է լցնել այն ամենը՝ ինչ ցանկանաս։ Յոթ սարի հետևում գտնվող մի թագավորությունում ծառայողն իր զինվորական ուշիմության շնորհիվ կարողանում է իր խուրջինի մեջ տեղավորել անմաքուր ուժը։

## Ստեղծագործական խումբ
* Սցենարիստներ՝ Զինովի Կալիկ, Վալենտինա Բրումբերգ, Զինաիդա Բրումբերգ
* Ռեժիսորներ՝ Վալենտինա Բրումբերգ, Զինաիդա Բրումբերգ
* Ռեժիսոր-խորհրդատու՝ Միխայիլ Յանշին
* Բեմադրող նկարիչ՝ Անատոլի Սազոնով
* Նկարիչ-մուլտիպլիկատորներ. 
**Մալիս Բրեդիս
**Բորիս Դյոժկին
**Գենադի Ֆիլիպով
**Բորիս Տիտով
**Դմիտրի Բելով
**Տատյանա Բասմանովա
**Նադեժդա Պրիվալովա
**Վալենտին Լալայանց
**Նինա Մինդովսկայա
* Ֆոնի նկարիչներ. 
** Վ. Վալերիանովա
** Օ. Գեմմերլինգ
** Գ. Նևզորովա
** Ե. Տաննենբերգ
* Օպերատորներ՝ Նիկոլայ Վոինով, Ելենա Պետրովա
* Կոմպոզիտոր՝ Վիկտոր Օրանսկի
* Ձայնի օպերատոր՝ Նիկոլայ Պրիլուցկի
* Ռեժիսորի օգնական՝ Ե. Նովոսելսկայա
* Տնօրեն՝ Բորիս Վոլֆ
* Դերերը կրկնօրինակում են. 
**Միխայիլ Յանշին - *զինվոր*
**Վլադիմիր Գոտովցև - *թագավոր*
**Գեորգի Միլյար - *չքավոր*

## Վերաթողարկում
Մուլտֆիլմը վերաթողարվել է VHS՝ 1990-ական թվականներ, DVD տարբերակով՝ 2000-ական թվականներին։

## Ծանոթագրություններ

## Գրականություն
* Иванов-Вано И. П. Советское мультипликационное кино. М.: Знание, 1962.
* «Энциклопедия отечественной мультипликации», Москва, «Алгоритм-книга», 2006.
* Наши мультфильмы. Сост. И. Марголина, Н. Лозинская. М.: Интеррос, 2006.

## Արտաքին հղումներ
* 
* myltik.ru

Կատեգորիա:1948 ֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ձկնորսի և ձկան մասին

**«Ձկնորսի ու ձկան մասին»** (), ռուսական տիկնիկային մուլտֆիլմ՝ ստեղծված 2003 թվականին «Սոյուզմուլտֆիլմ» ստուդիայում։ Նկարահանվել է ռեժիսոր Նատալյա Դաբիժայի կողմից՝ Ալեքսանդր Պուշկինի «Հեքիաթ ձկնորսի և ձկան մասին» (1833) ստեղծագործության հիման վրա։

## Սյուժե
Բնօրինակ հեքիաթի սյուժեն ներկայացնում են թափառական դերասանները։ Ոսկե ձկնիկի դերը կատարում է շիկահեր մի աղջիկ, որի մազերը պոչ են կապած։ Բոլոր կերպարներին հնչյունավորում է Օլեգ Տաբակովը։

## Ստեղծողներ
* Սցենարի հեղինակ և ռեժիսոր՝ Նատալյա Դաբիժա
* Նկարիչներ՝ Գենադի Նովոժիլով, Տատյանա Պլատոնովա
* Օպերատոր՝ Ալեքսանդր Վիխանսկի
* Օգնական՝ Դմիտրի Պալագին
* Կոմպոզիտոր՝ Գենադի Գլադկով
* Կինեմատոգրաֆիայի նվագախումբ
** Դիրիժոր՝ Սերգեյ Սկրիպկա
* Դերերը հնչյունավորել է՝ Օլեգ Տաբակով
* Անիմատորներ՝ Ալլա Սոլովյովա, Օլգա Պանոկինա, Ֆազիլ Հասանով, Նատալյա Դաբիժա
* Մոնտաժող՝ Նատալյա Ստեպանցևա 
* Խմբագիր՝ Ելենա Միխայլովա
* Հնչյունային ռեժիսորներ՝ Վլադիմիր Վինոգրադով, Վլադիմիր Օրյոլ
* Համակարգճային մշակումը՝ Դմիտրի Ռուսակովի
* Լույսի վարպետ՝ Ս. Խոդով
* Տիկնիկներն ու դեկորացիաները պատրաստել են՝ Գենադի Բոգաչյով, Անատոլի Գնեդինսկի, Վլադիմիր Շաֆրանյուկ, Յարոսլավա Բորինսկայա, Ելենա Պոկրովսկայա, Նինա Մոլևա, իխայիլ Կոլտունով, Նատալյա Բարկովսկայա, Աննա Ատամանովա, Ե. Կուրոլենկին, Նինա Վինոգրադովա, Վիկտոր Պուինով, Նիկոլայ Զակլյակով, Վերա Պուինովա
* Ֆիլմի տնօրեն՝ Բելա Խոդովա
* Պրոդյուսեր՝ Էռնեստ Ռախիմով
* Ֆիլմը նկարահանվել է Ռուսաստանի Դաշնության մշակույթի նախարարության Կինեմատոգրաֆիայի ծառայության պետական ֆինանսական օժանդակությամբ։

Ստեղծողների ցանկը կազմվել է ըստ մուլտֆիլմի տիտրերի։

## Փառատոններ և մրցանակներ
* 2003 – Անիմացիոն կինոյի VIII բաց ռուսական փառատոն Սուզդալում, մրցանակ «Օրիգինալ ռեժիսորական ու ստեղծագործական լուծման համար բոլորին հայտնի հեքիաթի էկրանավորման մեջ» («За оригинальное режиссёрское и изобразительное решение в экранизации всем известной сказки»)
* 2003 – «Նիկա» մրցանակ լավագույն անիմացիոն ֆիմի համար - անվանակարգ
* 2003 – X միջազգային կինոփառատոն «Կրոկ» - մրցանակ և դիպլոմ «Ֆիլմեր մանուկների համար» կատեգորիայում
* 2003 – Ռուսական կինոյի XI փառատոն «Պատուհան դեպի Եվրոպա» Վիբորգում, Ժյուրիի հատուկ մրցանակ - Նատալյա Դաբիժա, «Ձկնորսի և ձկան մասին»

## Ծանոթագրություններ

## Արտաքին հղումներ
* 
* 
* Наталья Дабижа — Энциклопедия отечественного кино
* ''Сергей Капков''. Сказка о золотой рыбке и переносчике зла (2002 год)

Կատեգորիա:Ռուսական մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:2003 մուլտֆիլմեր
Կատեգորիա:Ալեքսանդր Պուշկինի ստեղծագործությունների էկրանավորումներ
Կամ թռչուն է, կամ էլ գազան

**«Կամ թռչուն է, կամ էլ գազան»** (), խորհրդային նկարված մուլտիպլիկացիոն ֆիլմ՝ ստեղծված 1984 թվականին ռեժիսոր Վլադիմիր Պեկարի կողմից մոնղոլական հեքիաթի մոտիվներով։

## Սյուժե
Մուլտֆիլմի գործողություններն սկսում են նրանից, որ թռչունների արքան՝ հպարտ ու քաջ արծիվը, մի անգամ հավաքում է իր բոլոր ենթականերին ու նրանց տալիս արտասովոր մի առաջադրանք։ Քանի որ երկարատև ու ձնառատ ձմռան ընթացքում երբեմնի երկնագույն երկինքը հասցրել էր խամրել՝ կորցնելով իր դյութիչ գույնը, արծիվն իր փետրավոր ընկերների օգնությամբ որոշում է շտկել իրավիճակը և մինչև գարնան գալը վերադարձնել երկնքի գեղեցիկ զմրուխտագույնը։ Յուրաքանչյուր թռչունի հանձնարարվում է բերել մեկական երկնագույն կտոր։ Սակայն չղջիկը խուսափում է այդ աշխատանքը կատարելուց՝ պատճառաբանելով, թե ինքը բոլորովին էլ թռչուն չէ, այլ ամենաիսկական գազան։ Նույնպիսի պատճառաբանություն նա ներկայացնում է նաև գազաններին, որպեսզի չմասնակցի նրանց աշխատանքին։ Երբ թռչուններն ու գազաններն սկսում են տոնակատարությունը, չղջիկը չի կարողանում մասնակցել ոչ մեկին, ոչ էլ մյուսին, որովհետև ո՛չ թռչուն է, ո՛չ գազան։ Այդ պատճառով էլ չղջիկը, վտարվելով բոլորից, սկսում է միայնակ ապրել մութ ու խաղաղ քարանձավում։

## Ստեղծողներ

* Ստեղծողների ցանկը կազմվել է ըստ մուլտֆիլմի տիտրերի։

## Վերաթողարկում
Մուլտֆիլմը բազմիցս վերաթողարկվել է DVD-ով մուլտֆիլմերի հավաքածուներում.
* *«Թռչնակներ» ()*, Սոյուզմուլտֆիլմ, տեղայնացնող՝ «Союз», սկավառակում ընդգրկված մուլտֆիլմեր՝ «Պինգվիններ» (, 1968), «Երեք պինգվին» (, 1961), «Խածկտիկ» (, 1983), «Սա ի՞նչ թռչուն է» (, 1955), «Բազեի երգը» (, 1967), «Շվիկի ու թռչնակի մասին» (, 1977), «Կամ թռչուն է, կամ էլ գազան» (, 1984), «Սիրահարկոտ ագռավը» (, 1988), «Աքաղաղն ու ներկերը» (, 1964)։
* *«Мышка-норушка»*, Սոյուզմուլտֆիլմ, տեղայնացնող՝ «Союз», սկավառակում ընդգրկված մուլտֆիլմեր՝ «Սպիտակ մորթի» (, 1968), «Մուկն ու ուղտը» (, 1987), «Կամ թռչուն է, կամ էլ գազան» (1984), «Պարծենկոտ մուկը» (, 1983), «Պիկ մկնիկը» (, 1978), «Այն մասին, թե ինչպես թզուկը հեռացավ տնից և...» (, 1976), «Մկնիկն ու կարմիր արևը» (, 1986), «Կախարդական զանգակը» (, 1949)։

## Ծանոթագրություններ

## Արտաքին հղումներ
* Энциклопедия отечественной мультипликации (авт. Сергей Капков, «Алгоритм», 2006).

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1984 մուլտֆիլմեր
Կատեգորիա:Մուլտֆիլմեր կենդանիների մասին
Չինական Թայբեյ

[thumb|Չինական Թայբեյի դրոշը [Օլիմպիական խաղերին]]
[thumb|Չինական Թայբեյի դրոշը [Պարալիմպիկ խաղերին]]
**Չինական Թայբեյ** (), անվանում, որը Թայվանն օգտագործում է մի շարք միջազգային կազմակերպություններում և գրեթե բոլոր սպորտային միջոցառումներին, ինչպիսիք են Օլիմպիական խաղերը, Ասիական խաղերը և Ունիվերսիադան։ Պայմանավորվածությունների ուժով միջազգային հանրությունը լայնորեն կիրառում է «Չինական Թայբեյ» տերմինը, որը կապված է Չինաստանի քաղաքական կարգավիճակի և նրա միջազգային հարաբերությունների հետ։ Չինաստանը դեմ է արտահայտվել միջազգային հարթակներում Թայվանին «Չինաստանի Հանրապետություն» անվանելուն, քանի որ դա կլեգիտիմացնի Թայվանի կառավարությանը, որի գոյությունը Չինաստանը չի ընդունում։ Չինաստանը դեմ է նաև «Թայվան» անվանման կիրառմանը, քանի որ դա կփաստեր, որ այն հանդես է գալիս Չինաստանից առանձին սուբյեկտ։ Եվ Չինաստանի Հանրապետությունը, և Չինաստանի Ժողովրդական Հանրապետությունն իրենց համարում են Չինական աշխարհի և քաղաքակրթության միակ օրինական ներկայացուցիչը, որը մեջ է նաև Թայվան կղզին։

## Տերմինի առաջացման պատմություն
Տերմինը որպես փոխզիջումային տարբերակ առաջացել է 1979 թվականին, որն ընդունելի է եղել Չինաստանի և Թայվանի համար։ Կարևոր դեր է խաղում այն հանգամանքը, որ չինարենում «չինական» բառի համար կա երկու ածական անուն։ ՉԺՀ-ում «Չինական Թայբեյը» թարգմանվում է «չժունգո» ածականով (), այսինքն չինական, որպես չինական պետությանը կապված, իսկ Չինաստանի Հանրապետությունում՝ «չժունհուա» ածականով (), «չինական ժողովրդին վերաբերող։

## Ծանոթագրություններ

## Արտաքին հղումներ
*國民體育季刊 No. 156. Focus Topic: Olympic Model
* Chinese Taipei Olympic Committee Official Website
* Swiss Residency Permits Refer the Nationality of ROC Citizens as «Chinese Taipei»

Կատեգորիա:Թայվանի քաղաքականություն
Կատեգորիա:Սպորտը Թայվանում
Կատեգորիա:Թայվանի արտաքին հարաբերություններ
Կատեգորիա:Պետությունների անվանումներ
Իվան Ցարևիչն ու Գորշ Գայլը 2

**Իվան Ցարևիչն ու Գորշ Գայլը 2** (), «Мельница» ստուդիայի և СТВ-ի ռուսական լիամետրաժ մուլտիպլիկացիոն ֆիլմ։ Վարձույթի է դուրս եկել 2013 թվականի դեկտեմբերի 26-ին։

## Սյուժե
Մի անգամ գիտնական կատուն բարձրաձայն կարդում է Պուշկինի «Ռուսլան և Լյուդմիլա» պոեմը։ Դա լսում է Վասիլիսան և երազում է ռոմանտիկայի ու արկածների մասին։

Իվանն ու Վասիլիսան արդեն մեկ տարի ամուսնացած են և համարվում են պետության երկրորդ դեմքերը։ Իվանը համարյա միշտ զբաղված է քաղաքական գործերով՝ իրապես վարելով ռազմական նախարարի պաշտոնը, իսկ  կինը ձանձրանում է։ Դրա պատճառով ամուսինները կռվում են, և թագավորը, Գայլն ու կատուն մտածում են, թե ինչպես կարելի է նրանց հաշտեցնել։ Կատուն դիմում է «ծեր չարագործ» Չեռնոմորի օգնությանը, որը վաղուց կորցրել էր իր մորուքը և այդուհետ աշխատում էր որպես ծաղրածու։ Վասիլիսային հաջողությամբ գողանալու համար նրան խոստանում են շատ հեռու թագավորության թատրոնում Օթելլոյի դերը, որովհետև նա հոգով ողբերգակ էր։ Բայց կախարդի քրոջ՝ չղջիկ Նաինայի և Չեռնոմորի «երկկողմանի անեծք»-ի պատճառով «նշանակման վայրերում» այդ հերոսներին սպասվում է խառնաշփոթ, թռիչք դեպի Լուսին և այլն...

## Դերերը հնչյունավորել են

## Մրցանակներ
* 2015 թվականին ֆիլմը արժանացել է «Ոսկե արծիվ» մրցանակին՝ որպես լավագույն անիմացիոն ֆիլմ։

## Ծանոթագրություններ

## Արտաքին հղումներ
* 
* 
* Իվան Ցարևիչն ու Գորշ Գայլը 2 «Мельница» ստուդիայի կայքում
* «Իվան Ցարևիչն ու Գորշ Գայլը 2» СТВ-ի կայքում
* Իվան Ցարևիչն ու Գորշ Գայլը 2 Միխայիլ Բոյարսկիի պաշտոնական կայքում

Կատեգորիա:Ռուսական մուլտֆիլմեր
Կատեգորիա:Ընտանեկան մուլտֆիլմեր
Կատեգորիա:Կինոկատակերգություններ
Կատեգորիա:2013 մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Մուլտֆիլմեր գայլերի մասին
Կատեգորիա:Ռուսական ֆիլմեր